Komisijos reglamentas (EB) Nr. 924/2004
2004 m. balandžio 29 d.
iš dalies keičiantis Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo, panaikinantį Reglamentą (EB) Nr. 2465/96 [1] su pakeitimais, padarytais Tarybos reglamentu (EB) Nr. 2204/2003 [2], ypač į jo 11 straipsnio b dalį,
kadangi:
(1) Reglamento (EB) Nr. 1210/2003 IV priede yra išvardyti su buvusio Prezidento Sadamo Huseino režimu susiję juridiniai ir fiziniai asmenys, subjektai ar organizacijos, kurių lėšos ir ekonominiai ištekliai yra įšaldomi remiantis šiuo reglamentu.
(2) 2004 m. balandžio 7 d. Jungtinių Tautų Saugumo tarybos Sankcijų komitetas nusprendė iš dalies pakeisti sąrašą, į kurį įtrauktas Sadamas Huseinas ir kiti buvusio Irako režimo vyresnieji pareigūnai, jų artimiausi giminės, jų arba jų vardu ar jų nurodymu valdomi subjektai ar jiems priklausantys subjektai, kurių atžvilgiu taikomas lėšų ir ekonominių išteklių įšaldymas. Todėl reikia iš dalies pakeisti IV priedą.
(3) Siekiant užtikrinti, kad šiame reglamente numatytos priemonės būtų veiksmingos, šis reglamentas įsigalioja nedelsiant,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1210/2003 IV priedas iš dalies keičiamas pagal šio reglamento priedą.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 29 d.